Ιόρι

Ο Ιόρι ή ιστορικά, ο Καμβύσης στις ελληνικές πηγές (γεωργ. იორი, αζερ. Qabırrı) είναι ποταμός του Νότιου Καυκάσου που πηγάζει από τον Μεγάλο Καύκασο, σε έδαφος της Γεωργίας, χώρας στην οποία βρίσκεται και το μεγαλύτερο μέρος του ρου του. Αρχικώς ρέει προς τα νότια, και κατόπιν βαθμιαία στρέφεται προς τα νοτιοανατολικά, εισερχόμενος τελικώς στο Αζερμπαϊτζάν, όπου είναι γνωστός και με την ονομασία Γκαμπίρυ ή Καμπίρυ. Σήμερα πια εκβάλλει στην τεχνητή Λίμνη Μινγκατσεβίρ, τα νερά της οποίας καταλήγουν στον Κύρο, τον μεγαλύτερο ποταμό του Αζερμπαϊτζάν. Ο Ιόρι έχει συνολικό μήκος 320 χιλιόμετρα και η λεκάνη απορροής του έχει έκταση 4.650 τετραγωνικά χιλιόμετρα.Statistical Yearbook of Georgia: 2020, National Statistics Office of Georgia, Tbilisi, 2020, σελ. 12.Иори, Μεγάλη Σοβιετική Εγκυκλοπαίδεια Ο υψηλότερος οικισμός τον οποίο διαρρέει είναι το Τιανέτι.

Στην αρχαιότητα ο ποταμός ήταν κυρίως γνωστός ως Καμβύσης, ονομασία που προέρχεται από την αρχαία περιοχή της Καμβυσηνής (γεωργιανά: კამბეჩოვანი, λατινικά: Cambysenes).

Παραπομπές

Κατηγορία:Ποταμοί της Γεωργίας
Κατηγορία:Ποταμοί του Αζερμπαϊτζάν
Κατηγορία:Διεθνείς ποταμοί της Ασίας